સાત વર્ષના સમન્યુએ તેના કોચની સાથે ૫૮૯૫ મીટર ઊંચાઇ ધરાવતા શિખર પર તિરંગો લહેરાવ્યો હતો. રસ્તો એટલો પડકારજનક હતો કે સમન્યુની મમ્મીએ અડધેથી જ ચડાણ રોકી દીધેલુ, પરંતુ દીકરાએ કોચની સાથે ચડવાનું ચાલુ જ રાખ્યું હતું. અનોખી સિદ્ધિ હાંસલ કર્યા પછી સમન્યુનું કહેવું હતુ કે 'મેં જ્યારે ચડાણ શરૂ કર્યુ ત્યારે વરસાદ આવી રહ્યો હતો અને રસ્તા પથરાળ હતા. હું ખૂબ ડરી ગયેલો. એ વખતે મને પગમાં ખુબ દુખાવો થતો હતો, પરંતુ મેં વચ્ચે થોડોક આરામ કર્યો અને બાકીનું ચડાણ પુરૂ કર્યુ. મને બરફ બહુ પસંદ છે એટલે મેં આ પર્વત પસંદ કર્યો હતો'